Stéphane Da Costa

Stéphane Da Costa (sündinud 11. juulil 1989 Pariisis) on Prantsusmaa jäähokimängija, kes mängib keskründajana KHL-i klubis Jekaterinburgi Avtomobilist.

Ta alustas mängijakarjääri Põhja-Ameerikas. NHL-is debüteeris ta hooajal 2010–11 Ottawa Senatorsi meeskonnas. Ta mängis NHL-is Senatrosi meeskonnas veel kolmel järgmisel hooajal, kuid suurem osa neist hooaegadest veetis ta Binghamton Senatorsi ridades AHL-is.

2014. aastal siirdus ta KHL-i, liitudes Moskva CSKA-ga. Seal mängis ta kokku kolm hooaega.

Hooajal 2017–18	mängis ta Šveitsi kõrgliiga klubis Genève-Servette HC.

2018. aastal naasis Da Costa KHL-i, liitudes üheks hooajaks Avtomobilistiga. 2019. aasta mais sõlmis ta üheaastase lepingu Jaroslavli Lokomotiviga. Järgmisel hooajal siirdus ta Kaasani Ak Barsi. 2021. aasta mais liitus ta taas Avtomobilistiga, kellega sõlmis kaheaastase lepingu.

Aastatel 2016, 2019 ja 2020 on ta valitud KHL-i tähtde mängule.

Prantsusmaa jäähokikoondise koosseisus on ta osalenud üheksatel maailmameistrivõistlustel.

Viited

Välislingid 
 Stéphane Da Costa NHL.com lehel
 Stéphane Da Costa KHL.ru lehel
 Stéphane Da Costa hockeydb.com lehel

Prantsusmaa jäähokimängijad
Ottawa Senatorsi mängijad
HK Moskva CSKA mängijad
Jekaterinburgi Avtomobilisti mängijad
Jaroslavli Lokomotivi mängijad
Kaasani Ak Barsi mängijad
Sündinud 1989